ช่วยสรุปเรื่อง บริโมนิดีน  ได้ไหม
บริโมนิดีน Brimonidine บริโมนิดีนมีสรรพคุณคุณสมบัติอย่างไร บริโมนิดีนมีกลไกการออกฤทธิ์อย่างไร บริโมนิดีนมีรูปแบบการจัดจำหน่ายอย่างไร บริโมนิดีนมีขนาดการบริหารยาอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมหยอดยาควรทำอย่างไร บริโมนิดีนมีผลไม่พึงประสงค์อย่างไร มีข้อควรระวังการใช้บริโมนิดีนอย่างไร บริโมนิดีนมีปฏิกิริยาระหว่างยากับยาตัวอื่นอย่างไร ควรเก็บรักษาบริโมนิดีนอย่างไร บริโมนิดีนมีชื่ออื่นอีกไหมผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ยาหยอดตา Eye drops รูปแบบยาเตรียม Pharmaceutical Dosage Forms ต้อหิน Glaucoma ต้อหินเฉียบพลัน Acute glaucoma ต้อหินเรื้อรัง Chronic glaucoma ยาลดความดัน ยาลดความดันเลือดสูง ยาลดความดันโลหิตสูง Antihypertensive drug ยาบริโมนิดีนBrimonidine หรือ Brimonidine tartrate เป็นยาในกลุ่มแอลฟา2-อะดรีเนอร์จิก รีเซพเตอร์ อะโกนิสต์ Alpha2-adrenergic receptor agonist กลุ่มยา ลดการสร้างสารน้ำในลูกตา และทำให้หลอดเลือดในลูกตาหดตัว ทางคลินิกนำมาใช้รักษาโรคต้อหิน Open-angle glaucoma และภาวะความดันในลูกตาสูง Ocular hypertension รูปแบบผลิตภัณฑ์ของยานี้ จะเป็นยาหยอดตา และยาทาภายนอกประเภทเจล ยาบริโมนิดีนชนิดหยอดตา จะช่วยลดปริมาณสารน้ำหรือของเหลวในลูกตา ซึ่งถ้ามีปริมาณของเหลวในลูกตามากเกินไป จะทำให้เกิดแรงดันในลูกตาสูงขึ้น ซึ่งจะส่งผลเสียต่อเส้นประสาทตาเส้นประสาทสมองเส้นที่2จนอาจทำให้สูญเสียการมองเห็นในที่สุด สูตรตำรับของยาบริโมนิดีนยังมีแบบลักษณะของยาเดี่ยว และแบบที่มียาลดความดันโลหิตบางตัวเป็นส่วนประกอบด้วยอย่าง เช่น ยา Timolol ทั้งนี้เพื่อช่วยเพิ่มประสิทธิภาพของการรักษาให้ได้มากยิ่งขึ้น ทั้งนี้ มีข้อจำกัดในการใช้ยาบริโมนิดีน ที่ผู้บริโภคควรทราบ ดังนี้ เช่น ห้ามใช้กับผู้ที่มีประวัติแพ้ยาบริโมนิดีน ห้ามใช้กับเด็กที่มีอายุต่ำกว่า 2 ปีลงมา ผู้ที่มีการใช้ยาบางตัว บางกลุ่มอยู่ก่อนแล้ว อย่างเช่น ยา Furazolidone หรือยาในกลุ่ม MAOIs อย่างเช่น ยา Phenelzine อาจเกิดปฏิกิริยาระหว่างยากับยาบริโมนิดีน จนอาจส่งผลให้เกิดอันตรายต่อผู้ป่วยได้ การใช้ยานี้กับ สตรีตั้งครรภ์ สตรีที่อยู่ในภาวะให้นมบุตร จะต้องได้รับคำสั่งจากแพทย์ผู้รักษาเท่านั้น ระวังการใช้ยาบริโมนิดีนกับผู้ป่วย โรคหัวใจ โรคไต โรคตับ ยานี้สามารถทำให้ผู้ใช้มีอาการ วิงเวียน ง่วงนอน ตาพร่า ผู้ใช้ยานี้จึงควรต้องหลีกเลี่ยงการขับขี่ยวดยานพาหนะใดๆ และหรือการทำงานกับเครื่องจักร ด้วยอาจเกิดอุบัติเหตุได้ง่าย สำหรับประเทศไทยโดยคณะกรรมการอาหารและยาได้บรรจุให้ยา บริโมนิดีน ทาร์เทรต Brimoridine tartrate อยู่ในบัญชียาหลักแห่งชาติ โดยมีรูปแบบของเป็นยาหยอดตา และมีเงื่อนไขการใช้ทางคลินิก ดังนี้ 1. ใช้รักษาต้อหินในกรณีที่มีข้อห้ามใช้ยาหยอดตากลุ่ม Topical beta-blockers 2. ใช้เฉพาะกรณีที่ใช้ยาชนิดอื่นรักษาต้อหินแล้ว ความดันในลูกตายังไม่ลดลง อยู่ในขั้นที่ปลอดภัย อนึ่ง เราสามารถพบเห็นการใช้ยาหยอดตาบริโมนิดีน ทั้งในสถานพยาของรัฐและของเอกชน รวมถึงมีจำหน่ายตามร้านขายยาตั้งแต่ขนาดกลางขึ้นไป บริโมนิดีนมีสรรพคุณคุณสมบัติอย่างไร บริโมนิดีนมีสรรพคุณข้อบ่งใช้ เช่น รักษาอาการความดันในลูกตาสูง Intraocular Hypertension รักษาอาการของโรคต้อหิน Open-angle glaucoma บริโมนิดีนมีกลไกการออกฤทธิ์อย่างไร กลไกการออกฤทธิ์ของยาบริโมนิดีนคือ ตัวยาจะกระตุ้นการทำงานของตัวรับReceptorในลูกตาที่ชื่อว่า G Protein-couple receptor ทำให้เกิดการยับยั้งการทำงานของเอนไซม์ ที่ชื่อว่า Adenylate cyclase ส่งผลลดการสร้างสารบางอย่างที่มีความสำคัญในกระบวนการสร้างของเหลวในลูกตา เช่น สาร cAMPCyclic adenosine monophosphate จึงเป็นเหตุให้กระบวนการสร้างของเหลวในลูกตาลดลง ส่งผลให้ความดันในลูกตาลดลงตามไปด้วย นอกจากนี้ ตัวยาบริโมนิดีนยังทำให้หลอดเลือดฝอยในลูกตาหดตัว ทำให้ปริมาณสารน้ำของเหลวที่จะไหลเข้ามาเพิ่มในลูกตาลดน้อยลงอีก เกิดกลไกสนับสนุนให้มีการลดของเหลวในลูกตามากยิ่งขึ้น จากกลไกดังกล่าวทั้งหมด ทำให้เกิดฤทธิ์ของการรักษาตามสรรพคุณ บริโมนิดีนมีรูปแบบการจัดจำหน่ายอย่างไร ในประเทศไทย ยาบริโมนิดีนมีรูปแบบการจัดจำหน่าย เป็น ยาหยอดตา ขนาดความเข้มข้น 0.15 และ 0.2 บริโมนิดีนมีขนาดการบริหารยาอย่างไร ยาบริโมนิดีนมีขนาดการบริหารยาใช้ยา เช่น ผู้ใหญ่ หยอดตาครั้งละ 1 หยดในตาข้างที่มีอาการโรค วันละ 3 ครั้ง โดยเว้นระยะเวลาหยอดตาห่างกันทุก 8 ชั่วโมง เด็กอายุตั้งแต่ 2 ปีขึ้นไป ขนาดการใช้ยานี้กับเด็กวัยนี้ต้องเป็นไปตามดุลยพินิจของแพทย์ผู้รักษา เด็กอายต่ำกว่า 2 ปี ทางคลินิก ยังไม่มีข้อมูลที่ชัดเจนถึงความปลอดภัยและประสิทธิผลของยานี้ในเด็กกลุ่มวัยนี้ การใช้ยานี้ในเด็กวัยนี้ จึงอยู่ในดุลพินิจของแพทย์ผู้รักษาเป็นกรณีๆไป อนึ่ง หากมีการหยอดตาชนิดอื่นร่วมด้วย ห้ามหยอดยาต่างๆพร้อมกัน ให้เว้นระยะเวลาของการหยอดยา ห่างกันประมาณ 5 นาทีเป็นอย่างต่ำ ล้างมือทำความสะอาดทุกครั้ง ก่อนและหลัง หยอดยา ห้ามมิให้ปลายหลอดหยอดยาสัมผัสกับ ขนตา หนังตา ลูกตา ทั้งนี้เพื่อเป็นการป้องกันการปนเปื้อนต่างๆลงไปในตัวผลิตภัณฑ์ยา หมายเหตุ ขนาดยาและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสม ควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมถึงยาบริโมนิดีน ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจลำบาก มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาบริโมนิดีนอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรี ควรแจ้งว่าอยู่ในภาวะตั้งครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนม หรือรก และเข้าสู่ทารกจนก่อให้เกิดผลข้างเคียงได้ หากลืมหยอดยาควรทำอย่างไร กรณีลืมหยอดยาบริโมนิดีน ผู้ป่วยสามารถหยอดยาเมื่อนึกขึ้นได้ หากเวลาใกล้เคียงกับการหยอดยาในครั้งถัดไป ให้หยอดยาในขนาดปกติ และไม่จำเป็นต้องเพิ่มปริมาณการใช้ยาเป็น 2 เท่า อย่างไรก็ตาม เพื่อประสิทธิผลของการรักษา ผู้ป่วยต้องหยอดยาบริโมนิดีนตรงเวลา ห้ามปรับขนาดการใช้ยานี้ด้วยตนเอง บริโมนิดีนมีผลไม่พึงประสงค์อย่างไร อาจพบเห็นผลไม่พึงประสงค์ผลข้างเคียงอาการข้างเคียงของยาหยอดตาบริโมนิดีนต่อระบบการทำงานของอวัยวะต่างๆของร่างกายได้ดังนี้ เช่น ผลต่อตา เช่น มีอาการแสบคันตาหลังหยอดยา เกิดภาวะหลอดเลือดที่เยื่อตาขยายตัวตาแดง ตาพร่า หนังตาอักเสบ เกิดภาวะตากุ้งยิง Hordeolum ผลต่อระบบทางเดินอาหาร เช่น ปากแห้ง ผลต่อระบบหัวใจและหลอดเลือด เช่น ชีพจรเต้นผิดปกติ หรือหัวใจเต้นผิดจังหวะ เกิดความดันโลหิตสูงหรือไม่ก็ต่ำ ผลต่อระบบทางเดินหายใจ เช่น เยื่อจมูกอักเสบ หลอดลมอักเสบ ไอ มีอาการคล้ายโรคหวัด โพรงจมูกแห้ง คออักเสบ หายใจไม่ออกหายใจลำบาก หรือมีภาวะกดการหายใจหายใจช้า เบา ตื้น จนถึงอาจหยุดหายใจได้ ผลต่อสภาพจิตใจ ก่อให้เกิดอารมณ์ซึมเศร้าได้ นอนไม่หลับ และวิตกกังวล ผลต่อกล้ามเนื้อ เช่น ปวดกล้ามเนื้อ ผลต่อผิวหนัง เช่น อาจกระตุ้นให้เกิดผื่นคัน ผลต่อการเผาผลาญพลังงานของร่างกาย เช่น เกิดภาวะคอเลสเตอรอลไขมันในเลือดสูง มีข้อควรระวังการใช้บริโมนิดีนอย่างไร มีข้อควรระวังการใช้ยาบริโมนิดีน เช่น ห้ามใช้กับผู้ที่แพ้ยานี้ ห้ามใช้กับสตรีตั้งครรภ์ สตรีที่อยู่ในภาวะให้นมบุตร และเด็ก โดยไม่มีคำสั่ง จากแพทย์ผู้รักษา ห้ามใช้ผลิตภัณฑ์ยานี้ ที่มีการปนเปื้อนของสิ่งสกปรก เช่น ผง ตัวยาขุ่น หรือเปลี่ยนสี ห้ามปรับขนาดการหยอดยาด้วยตนเอง แจ้งแพทย์ทุกครั้งก่อนเข้ารับการรักษาว่า มีโรคประจำตัวใดบ้าง หรือมีการใช้ยาประเภทใดอยู่ก่อน หากใช้ยานี้เป็นเวลาที่แพทย์แนะนำ แล้วอาการยังไม่ดีขึ้น ให้ผู้ป่วยรีบกลับมา ปรึกษาแพทย์มาโรงพยาบาลอีกครั้ง เพื่อแพทย์พิจารณาปรับแนวทางการรักษา มาพบแพทย์มาโรงพยาบาลตามนัด เพื่อรับการตรวจสอบการทำงานของตาว่าเป็นปกติหรือยัง ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยาที่รวมถึง ยาแผนปัจจุบันทุกชนิด รวมยาบริโมนิดีนด้วย ยาแผนโบราณทุกชนิด และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้ง ควรต้องปฏิบัติตามข้อปฏิบัติพื้นฐานในการใช้ยาทุกชนิดเสมออ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอ บริโมนิดีนมีปฏิกิริยาระหว่างยากับยาตัวอื่นอย่างไร ยาบริโมนิดีนมีปฏิกิริยาระหว่างยากับยาตัวอื่น เช่น การใช้ยาบริโมนิดีนร่วมกับยา Diphenhydramine Cetirizine Hydrocodone Phenytoin อาจทำให้มีอาการ ง่วงนอน วิงเวียน การครองสติทำได้ยาก หากไม่มีความจำเป็นใดๆ ควรหลีกเลี่ยงการใช้ยาร่วมกัน การใช้ยาบริโมนิดีนร่วมกับยา Enalapril Diltiazem Pindololยาลดความดันโลหิต Felodipine Digoxin อาจทำให้ความดันโลหิต และอัตราการเต้นของหัวใจลดต่ำลง หากจำเป็นต้องใช้ยาร่วมกัน แพทย์จะปรับขนาดการใช้ยาให้เหมาะสมเป็นกรณีไป ควรเก็บรักษาบริโมนิดีนอย่างไร ควรเก็บยาบริโมนิดีน ในช่วงอุณหภูมิ 15 – 25 องศาเซลเซียสCelsius ไม่เก็บยาในช่องแช่แข็งตู้เย็น เก็บยาในภาชนะที่ปิดมิดชิด พ้นแสงแดด ความร้อนและความชื้น เก็บยาให้พ้นมือเด็กและสัตว์เลี้ยง และไม่เก็บยาในห้องน้ำหรือในรถยนต์
บริโมนิดีน เป็นยาในกลุ่มแอลฟา2-อะดรีเนอร์จิก รีเซพเตอร์ อะโกนิสต์ Alpha2-adrenergic receptor agonist กลุ่มยา ลดการสร้างสารน้ำในลูกตา และทำให้หลอดเลือดในลูกตาหดตัวใช้รักษาโรคต้อหิน Open-angle glaucoma และภาวะความดันในลูกตาสูง Ocular hypertension จะเป็นยาหยอดตา และยาทาภายนอกประเภทเจล ยาบริโมนิดีนชนิดหยอดตา จะช่วยลดปริมาณสารน้ำหรือของเหลวในลูกตา ซึ่งถ้ามีปริมาณของเหลวในลูกตามากเกินไป จะทำให้เกิดแรงดันในลูกตาสูงขึ้น ซึ่งจะส่งผลเสียต่อเส้นประสาทตาเส้นประสาทสมองเส้นที่2จนอาจทำให้สูญเสียการมองเห็นในที่สุด สูตรตำรับของยาบริโมนิดีนยังมีแบบลักษณะของยาเดี่ยว และแบบที่มียาลดความดันโลหิตบางตัวเป็นส่วนประกอบด้วยอย่าง เช่น ยา Timolol ทั้งนี้เพื่อช่วยเพิ่มประสิทธิภาพของการรักษาให้ได้มากยิ่งขึ้น  ข้อจำกัดห้ามใช้กับผู้ที่มีประวัติแพ้ยาบริโมนิดีน ห้ามใช้กับเด็กที่มีอายุต่ำกว่า 2 ปีลงมา การใช้ยานี้กับ สตรีตั้งครรภ์ สตรีที่อยู่ในภาวะให้นมบุตร จะต้องได้รับคำสั่งจากแพทย์ ยานี้สามารถทำให้ผู้ใช้มีอาการ วิงเวียน ง่วงนอน ตาพร่า ผู้ใช้ยานี้จึงควรต้องหลีกเลี่ยงการขับขี่ยวดยานพาหนะใดๆ และหรือการทำงานกับเครื่องจักร อยู่ในบัญชียาหลักแห่งชาติ โดยมีรูปแบบของเป็นยาหยอดตา และมีเงื่อนไขการใช้ทางคลินิก ดังนี้ 1. ใช้รักษาต้อหินในกรณีที่มีข้อห้ามใช้ยาหยอดตากลุ่ม Topical beta-blockers 2. ใช้เฉพาะกรณีที่ใช้ยาชนิดอื่นรักษาต้อหินแล้ว ความดันในลูกตายังไม่ลดลง กลไกการออกฤทธิ์ของยาบริโมนิดีนคือ ตัวยาจะกระตุ้นการทำงานของตัวรับReceptorในลูกตาที่ชื่อว่า G Protein-couple receptor ทำให้เกิดการยับยั้งการทำงานของเอนไซม์ ที่ชื่อว่า Adenylate cyclase ส่งผลลดการสร้างสารบางอย่างที่มีความสำคัญในกระบวนการสร้างของเหลวในลูกตา เช่น สาร cAMPCyclic adenosine monophosphate จึงเป็นเหตุให้กระบวนการสร้างของเหลวในลูกตาลดลง ส่งผลให้ความดันในลูกตาลดลงตามไปด้วย ยังทำให้หลอดเลือดฝอยในลูกตาหดตัว ทำให้ปริมาณสารน้ำของเหลวที่จะไหลเข้ามาเพิ่มในลูกตาลดน้อยลง ผลไม่พึงประสงค์ มีอาการแสบคันตาหลังหยอดยา เกิดภาวะหลอดเลือดที่เยื่อตาขยายตัวตาแดง ตาพร่า หนังตาอักเสบ เกิดภาวะตากุ้งยิง หัวใจเต้นผิดจังหวะ เกิดความดันโลหิตสูงหรือไม่ก็ต่ำ ห้ามใช้ผลิตภัณฑ์ยานี้ ที่มีการปนเปื้อนของสิ่งสกปรก เช่น ผง ตัวยาขุ่น หรือเปลี่ยนสี ห้ามปรับขนาดการหยอดยาด้วยตนเอง
เภสัชวิทยา Pharmacology,จักษุวิทยา (จักษุวิทยา) - Ophthalmology